Košice – mestská časť Ťahanovce

náhľad|Pohľad na obec
náhľad|upright|Erb

Košice – mestská časť Ťahanovce (iné názvy: Košice-Ťahanovce, Ťahanovce, , ) sú mestská časť Košíc, súčasť okresu Košice I.

Až do roku 1969 boli Ťahanovce samostatnou obcou. Prvá písomná zmienka o obci Ťahanovce pochádza z roku 1263. V súčasnosti v nej býva približne 2 500 (prevažne starších) obyvateľov.

Je úzko previazaná so susednou Mestskou časťou Košice – Sídlisko Ťahanovce.

 Polohopis 
Leží v nadmorskej výške 221 m n. m., na východnom Slovensku, na západnom okraji Košickej kotliny, na jej styku so Slovenským rudohorím, 4 km na sever od Košíc.

 Ulice 
Brusnicová, Jazvečia, Madridská, Magnezitárska, Na hájiku, Na sihoti, Pri Hrušove, Repná, Ťahanovská, Želiarska.

 Vodné toky 
 rieka Hornád

 Symboly obce 
Podľa Heraldického registraHeraldický register SR V. - str.152-153 má obec tieto symboly prijaté 30. apríla 2004. Erb je na základe odtlačku pečatidla z roku 1701 a zobrazuje vinohradnícky a poľnohospodársky motív.

 Erb 
Zo spodného okraja modrého štítu vyrastajúci zlatý, opačne esovito prehnutý, prepletený trojlistý vinič s dvoma zlatými strapcami, sprevádzaný po bokoch privrátenými radlicami - strieborným čerieslom a striebornou bordúrou lemeša.

 Vlajka 
Vlajka má podobu v jednej štvrti od žrde štiepeného listu, ktorého žrďová časť je žlto – modro delená, vejúca časť pozostáva zo šiestich pozdĺžnych pruhov bieleho, červeného, bieleho, žltého, červeného a žltého. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

 Názov 
Vývin názvu obce
 1263 - podľa vlastného mena
 1293 - possesio Thehan
 1355 - villa Techan
 1399 - Thehaan
 1773 - Téhany, Czahanowcze
 1786 - Téhány, Czahanowecz
 1808 - Tehány, Tahanowce
 1863 - Tihany
 1873 - Tihány
 1888 - Abaújtihány
 1892 - Tihany
 1907 - Hernádtihany
 1920 - Ťahanovce
 1938 - 1945 Hernádtihany
 1945 - Ťahanovce

 Politika 
 Obecné zastupiteľstvo 
 komisia finančno-sociálna
 komisia výstavby a životného prostredia
 komisia kultúry a športu
 komisia verejného poriadku a požiarnej ochrany
 komisia na ochranu verejného záujmu

 Kultúra a zaujímavosti  
 Pamiatky 
 Rímskokatolícky Kostol sv. Anny, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z roku 1850. Autorom kostola je košický staviteľ Jozef Bellagh.  Počas neskorších úprav bolo polkruhovo ukončené presbytérium upravené na sakristiu. Interiér je zaklenutý pruskými klenbami. Hlavný a bočný oltár sú neogotické zo začiatku 20. storočia. Kazateľnica je klasicistická, z doby vzniku stavby. Priečelie kostola je členené dvoma pármi pilastrov, plocha fasády je členená pásovou rustikou a ukončená trojuholníkovým štítom s tympanónom. Nad vstupným portálom s motívom hlavy anjela s krídlami vo vlyse a vročením je umiestnené termálne okno. Bočné fasády s priebežnou kordónovou rímsou sú taktiež členené termálnymi oknami a oknami s polkruhovým záklenkom. Veža je členená lizénami a ukončená korunnou rímsou s oblúčkovým vlysom. Ukončená je ihlancovou helmicou, v spodnej časti mierne vydutou. 

 Rímskokatolícka fara, dvojpodlažná trojtraktová stavba na pôdoryse písmena L z roku 1795.  V druhej polovici 20. storočia bola fasáda nevhodne upravená, čím stratila pôvodný charakter a členenie fasády.

 Kaplnka sv. Jána Nepomuckého, výklenková kaplnka s prvkami secesie z roku 1913.  Nad nikou kaplnky so segmentovým záklenkom je umiestnený reliéf hlavy anjela s krídlami a v štíte vročenie z doby jej stavby. Po stranách niky sú secesne ladené štukatúry. V interiéri je umiestnená socha svätca.

 Školstvo 
 Základná škola 
ZŠ Želiarska je prímestská škola, ktorá začala svoju prevádzku v roku 1961. Pozostáva zo štyroch objektov – dvoch budov s učebňami, stravovacieho zariadenia a telocvične. Škola prešla mnohými zmenami, z ktorých najdôležitejšia sa uskutočnila v roku 2009 keď sa zlúčili základná a materská škola a vznikol nový subjekt Základná škola s materskou školou.

 Doprava 
 autobusové linky č. , , , , , ,, , , ,  a .

 Železničná zastávka Ťahanovce

 Šport 
 MFK Ťahanovce

 Pozri aj 

 Referencie 

 Externé odkazy 
 Oficiálna stránka mestskej časti
 Oficiálna stránka školy

Ťahanovce
Ťahanovce